stanford-oval/wikipedia huggingface dataset:
Patrick Galbraith
Muuta

Galbraith on toisen polven maajoukkuemaalivahti, sillä hänen kanadalaissyntyinen isänsä George Galbraith edusti Tanskaa II-divisioonan MM-kilpailuissa 1986 ja I-divisioonan MM-kilpailuissa 1994. Pelaajauransa jälkeen George on toiminut Vojens IK:n päävalmentajana sekä Tanskan alle 18-vuotiaiden maajoukkueen maalivahtivalmentajana.
Patrick Galbraithilla on myös pikkuveli Daniel (s. 1991), joka pelaa puolustajana Ruotsissa Tingsryds AIF:n J20-joukkueessa.
Penelope Fitzgerald

| Penelope Fitzgerald> Henkilötiedot |
| --- | --- |
Syntynyt: 1916 Lincoln, Britannia
Kuollut: 2000 (83–84 vuotta) Lontoo, Britannia
Kansalaisuus:  Britannia
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Penelope Fitzgerald (1916 Lincoln, Britannia – 2000 Lontoo, Britannia) oli brittiläinen kirjailija.
Fitzgerald kirjoitti romaaneja ja elämäkertoja ja toimi Lontoossa englanninopettajana. Hän työskenteli kuolemaansa asti, ja hänen viimeinen teoksensa The Means of Escape ilmestyi hänen kuolemansa jälkeen syksyllä 2000.
Fitzgerald sai Booker-palkinnon romaanista Offshore.
Pertti Metsärinne

Pertti Metsärinne (s. 6. syyskuuta 1930 Sippola) on suomalainen muusikko, joka on tullut tunnetuksi orkesteristaan. Yhtye tuli tunnetuksi ensimmäisillä Kotkan meripäivillä 1962 ja oli mukana muun muassa Spede Pasasen radio- ja televisio-ohjelmissa ja oli läheisessä yhteistyössä Juha ”Watt” Vainion kanssa. Suosionsa huipulla yhtye oli 1960-luvun lopussa ja 1970-luvun alussa, ja tältä ajalta ovat peräisin yhtyeen tunnetuimmat kappaleet, muun muassa Metsärinteen esittämä Hirvenmetsästys (1970) ja hänen sovittamansa Ei mitään nimiä, Rukouslauantai ja Seuramatkat (kaikki vuodelta 1967).
Pertti Metsärinteelle on myönnetty Imatra Big Band Festivalin Jazzlegenda-palkinto.
Kokoonpano

Pertti Metsärinne (piano, trumpetti)
Heikki Kauppinen (klarinetti)
Risto Sihvonen (kitara, saksofoni)
Arvi Edward Syrjä (basso)
Reijo Tani (rummut)
Pekka Kaarna (vibrafoni)
Yhtye esiintyi myös muun muassa elokuvassa X-Paroni .
Pallacanestro Biella

| Pallacanestro Biella |
| --- | --- |
Liiga:  Serie A2
Perustettu:  1994
Areena:  Biella Forum kapasiteetti 5 007
Kotipaikka:  Biella
Värit:                
Presidentti:   Massimo Angelico
Päävalmentaja:   Fabio Corbani
Kotisivu:  www.pallacanestrobiella.it
Pallacanestro Biella on italialainen koripalloseura Biellasta. Se pelasi viimeksi pääsarjassa kaudella 2012–2013.
Aiheesta muualla

Virallinen kotisivu (italiaksi)
Pahat viinit

| Pahat viinit Hannibal & Soppa |
| --- | --- | --- |

Studioalbumin tiedot
 Julkaistu: CD: 25. toukokuuta 2005 LP: 2006
 Formaatti: CD, LP
 Tuottaja(t): Ilari Autio, Mac Hagis, DJ Fuc, UnikJage, Beatbirdz, Jazzy-O, Aksim, Sane, Panama Rayo
 Tyylilaji: Gangsta rap West Coast hip hop
 Levy-yhtiö: 3rd Rail Music
Muut kannet
 Vinyyliversion kansi
Hannibalin & Sopan muut julkaisut
| Promoa huudeilles 2005 | Pahat viinit 2005 | Sun huudit ei oo seiffit 2006 |
Pahat viinit on rap-duo Hannibalin & Sopan ensimmäinen studioalbumi. Albumi julkaistiin 25. toukokuuta 2005 3rd Rail Musicin kautta. Albumilta on julkaistu yksi single, "Lissää vinkunaa", ja siitä on myös kuvattu musiikkivideo.
Kappaleet

Pahat viinit intro (2:26)
Naamat kannessa (4:16)
Lissää vinkunaa (3:46)
Ennenku viikate heiluu (4:21)
Ryin ja räin (mukana Jodarok & Raimo) (4:21)
Työttömän räppärin teema (3:59)
Aamu ei tuu (mukana Kuningas Pähkinä) (3:54)
Monte Carlo (mukana Tykopaatti & Idän Ihme) (4:54)
Liskojen yö (4:10)
Pallit täynnä (2:32)
Kulmat, huudit, sajeh (mukana Amoc) (4:18)
Pelin henki (4:23)
Kotirosvo (1:47)
Se oli virhe (mukana Seyed Ali, Hra Piru & Panama Rayo) (4:30)
Slängään (5:13)
Vallankumous iskee (mukana Jodarok) (4:10)
Lissää vinkunaa (Video)
Biitit

Ilari Autio: 1, 6, 9, ja 16
DJ Fuc: 2
Mac Hagis: 3, 12 ja 14
UnikJage: 4 ja 15
Beatbirdz: 5
Jazzy-O: 7 ja 8
Aksim: 10
Ilari Autio & Sane: 11
Panama Rayo: 13
Aiheesta muualla

Albumin arvostelu Findance -sivustolla
Albumin tiedot Meteli -sivustolla
Papuanvuoripenkoja

| Papuanvuoripenkoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Laulupenkojat Psophodidae
Suku::  Androphobus
Laji::  viridis
Kaksiosainen nimi
 Androphobus viridis  (Rothschild & Hartert, 1911) 
Katso myös
   Papuanvuoripenkoja Wikispeciesissä   Papuanvuoripenkoja Commonsissa 
Infobox OKNimi-testi OKIUCN-testi OK: 
Papuanvuoripenkoja (Androphobus viridis) eli aiemmalta nimeltään vuorimaatimali' on laulupenkojien heimoon kuuluva varpuslintu.
Levinneisyys

Papuanvuoripenkojaa tavataan Indonesiassa ja Papua-Uudessa-Guineassa. Lajista tunnetaan vain muutamia esiintymiä. Se tunnetaan huonosti ja on luokiteltu elinvoimaiseksi.
Piquet

| Piquet |
| --- | --- |

Korttimäärä:  32
Pelaajamäärä:  2
Korttien järjestys suurimmasta pienimpään:  A, K, Q, J, 10, 9, 8, 7
Piquet (tai suomeksi piketti) on vanha ranskalainen korttipeli kahdelle. Piquet kuuluu tikkipeleihin, ja pelissä käytetään pakkaa, josta on poistettu kortit 2–6 (32:n kortin "lyhyttä pakkaa" eli nk. piquet-pakkaa). Bridgen suosion myötä piquet on kadonnut harrastaja-kortinpelaajien pelivalikoimasta.
Aiheesta muualla

Piquet (englanniksi)
Pistohiekka

Pistohiekka on hiekkarantainen alue Puumalan kunnassa Saimaan pohjoisosassa Lietveden rannalla. Se sijaitsee kantatie 62:n varrella noin 16 kilometriä Puumalan keskustasta Mikkelin suuntaan.
Pistohiekka oli 1960-luvun puolivälistä saakka tunnettu leirintäalueestaan ja tanssilavastaan sekä 1970-luvulla nuorten suosimista juhannusjuhlista ja muista tapahtumista. Vuonna 1967 uudella leirintäalueella yöpyi yli 29 000 matkailijaa, joista noin 1 900 ulkomaalaisia.
12 hehtaarin kokoista loma-aluetta pyöritti alkuun Mikkelin Matkailu Oy ja vuodesta 1982 lähtien Suomen Matkailuliitto, joka ajautui konkurssiin vuonna 2001. Pistohiekan leirintäalue lopetettiin Suomen 1990-luvun alun lamavuosina.
Vuonna 2017 vahvistettiin Pistohiekan alueelle uusi kaava, pyrkimyksenä kehittää aluetta yrittäjävetoisesti. Alueen 18:aa tonttia vuokraavat tai myyvät matkailuyrityksille Metsähallitus ja Puumalan kunta. Kesäkuussa 2022 alueella avattiin nykyaikaista arkkitehtuuria edustava Pistohiekka Resort -lomakeskus, joka koostuu ravintolasta, saunoista ja majoitusmökeistä. Alueelle valmistui myös 14 venepaikan vierasvenesatama, jonka laituria käyttävät myös Saimaan risteilyalukset. Vuosikymmeniä katkolla ollutta leirintäaluetoimintaa jatkaa nyt Pistocamp Oy.
Pistohiekan lähellä sijaitsee rotko nimeltä Loketon onkalo.
Pentti Lehto

Pentti Johannes Lehto (15. helmikuuta 1924 –  20. huhtikuuta 2007) oli suomalainen Tampereella asunut kirjankuvittaja, pilapiirtäjä, sarjakuvantekijä ja nuortenkirjailija. Lehto oli varsinaiselta ammatiltaan taittaja. Hän käytti pilapiirtäjänä salanimeä Penalehto.
Lehto toimi Tamperelainen-lehden pilapiirtäjänä 1980- ja 1990-luvuilla. Hän piirsi sarjakuvia muun muassa Aamulehteen ja Apuun.
Lehto sai jaetun kolmannen palkinnon vuonna 1985 Kemin sarjakuvakilpailussa Heta-siivoojasta kertovalla sarjakuvallaan.
Teoksia

Salaperäiset kirjaimet. Karisto 1952
Herjat & narrit. WSOY 1979
Kuvituksia

Ilo pintaa vaiki syvän märkänis. Weilin & Göös 1964
Sampo ; piirrokset Pentti Olavi Lehto (s. 1946 Turussa ) Kirja tehtiin Tukholmassa 1979; tekstit Veli Lehto ; ruotsinkieliset tekstit Lena Höijer. Finn-kirja, Libris, Spånga 1979
Peter Doyle

| Peter Doyle> Henkilötiedot |
| --- | --- |
Syntynyt: 8. heinäkuuta 1963 (ikä 61)
Kansalaisuus:   Yhdysvallat
Ammatti:  ääninäyttelijä
Näyttelijä
Taiteilijanimet:  Jim Taggert, Randy Alan, Randy Allan, Sean Mitchell, Mitchell Ray
Aktiivisena:  1997–
Merkittävät roolit:  Fei Long (Street Fighter II V) Chichiri (Fushigi Yuugi) Cyborg 004 (Kyborgi 009)
Aiheesta muualla
IMDb
Peter Doyle (s. 8. heinäkuuta 1963) on yhdysvaltalainen ääninäyttelijä, joka tunnetaan myös salanimelle Jim Taggert. Doyle on työskennellyt uransa alkuvaiheessa Animazelle ja sittemmin Bang Zoomille ja Media Conceptsille. Hän aloitti ääninäyttelemisen animaatioissa vuonna 1997 Black Jack, Street Fighter II V ja Wanderers, The: El-Hazard sarjojen myötä. Tuolloin hän käytti nimenään Randy Alania. Doyle on käyttänyt useita salanimiä tehdessään äänirooleja.
Doyle on tehnyt myös äänirooleja videopeleihin vuodesta 2003. Hän oli muun muassa Kevin Moralesin äänenä Halo 2 pelissä ja teki sivuääniä Ace Combat Zero: The Belkan War peliin.
Papuanviuhkasiipi

| Papuanviuhkasiipi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Paratiisilinnut Paradisaeidae
Suku::  Viuhkasiivet Lophorina
Laji::  intercedens
Kaksiosainen nimi
 Lophorina intercedens  Sharpe, 1882 
Synonyymit
 Ptiloris intercedens 
Katso myös
   Papuanviuhkasiipi Wikispeciesissä  
Infobox OKNimi-testi OK: 
Papuanviuhkasiipi (Lophorina intercedens) on paratiisilintujen heimoon kuuluva varpuslintu.
Levinneisyys

Papuanviuhkasiipeä tavataan Uuden-Guinean saarella Papua-Uudessa-Guineassa. Lajin on raportoitu olevan enimmäkseen yleinen koko levinneisyysalueellaan. Se on luokiteltu elinvoimaiseksi.
Penelope Heyns

| Mitalit | Mitalit | Mitalit |  |
| --- | --- | --- | --- |
|  Penelope Heyns vuonna 2015. |  Penelope Heyns vuonna 2015. |  Penelope Heyns vuonna 2015. |  |
Maa:   Etelä-Afrikka
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 100 m rintauinti |  |
|  Kultaa | Atlanta 1996 | 200 m rintauinti |  |
|  Pronssia | Sydney 2000 | 100 m rintauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Hongkong 1999 | 50 m rintauinti |  |
|  Hopeaa | Hongkong 1999 | 100 m rintauinti |  |
|  Hopeaa | Hongkong 1999 | 200 m rintauinti |  |
Penelope (”Penny”) Heyns  (8. marraskuuta 1974 Springs, Gauteng) on eteläafrikkalainen entinen uimari ja olympiavoittaja. Hän voitti 100 ja 200 metrin rintauintien olympiakultaa Atlantan kesäolympialaisista vuonna 1996. Hän on ainoa nainen joka on pystynyt voittamaan kummatkin matkat samoissa olympialaisissa, miehistäkin vain Domenico Fioravanti (2000) sekä Kōsuke Kitajima (2004 ja 2008) ovat pystyneet samaan. Heyns oli myös Etelä-Afrikan ensimmäinen olympiavoittaja sen olympiapaluun 1992 jälkeen.  Hän voitti myös Sydneyn kesäolympialaisista vuonna 2000 pronssia 100 metrin rintauinnista. Hän rikkoi 17.-18. kesäkuuta 1999 Los Angelesissä alle 48 tunnin aikana yhteensä neljä maailmanennätystä.
Heyns voitti kolme MM-hopeaa lyhyellä radalla Hongkongista 1999. Hän rikkoi uransa aikana yhteensä neljätoista maailmanennätystä. Hänet myös valittiin Swimming World Magazine -lehden äänestyksessä maailman vuoden naisuimariksi vuosina 1996 ja 1999. Vuonna 2007 hänet valittiin International Swimming Hall of Famen jäseneksi, ja vuonna 2004 hänet äänestettiin 52:neksi suurimmaksi eteläafrikkalaiseksi.
Heyns lopetti uintiuransa vuonna 2001, jonka jälkeen hän toiminut FINAn urheilijatoimikunnan jäsenenä. Hän pyörittää nykyisin menestyvää puhujayritystään. Lisäksi hänet tunnetaan televisiojuontajana, ja myös oman elämäkertansa kirjoittajana.
Pisto (kylä)

Pisto on kylä Pistojärven rannalla ja valtatien 5 varrella Kainuussa sijaitsevan Suomussalmen ja Pohjois-Pohjanmaalla sijaitsevan Taivalkosken kunnanrajalla, noin 70 kilometriä pohjoiseen Suomussalmen  kuntakeskuksesta, noin 70 kilometriä Kuusamon kaupungista ja noin 45 kilometriä itään Taivalkosken keskustaajamasta. Kylä on muodostunut pääasiassa valtatien varrelle ja järven länsirannalle. Kylän pääosa sijaitsee Suomussalmen kunnassa.
Piston kylässä sijaitsee Piston Pirtti, Piston Maamiesseura ry:n ylläpitämä maamiesseuran talo, jossa järjestetään kesällä tanssi-iltoja viikonloppuisin.

Taivalkoski
| --- | --- |
Kyliä:  Inkee – Jokijärvi – Jurmu – Koitila – Kurtti – Loukusa – Metsäkylä – Parviainen – Pisto –  Taivalkosken kirkonkylä – Tyrävaara – Vaarakylä
Järviä, jokia ja muita vesistöjä:  Iijoki – Kostonjoki – Kostonjärvi – Korvuanjärvi – Kurtinjärvi
Nähtävyyksiä:  Kallioniemi – Kylmäluoman retkeilyalue – Päätalopäivät – Taivalkosken kirkko – Syötteen kansallispuisto
Muuta:  Mustavaaran kaivos – Korvuan rautatieasema – Kurtin rautatieasema – Taivalkosken rautatieasema – Taivalniskan seisake – Taivalvaaran rautatieasema
Pertti Mutru

| Pertti Mutru> Henkilötiedot |
| --- | --- |
Koko nimi:  Pertti Sakari Mutru
Syntynyt: 18. syyskuuta 1930 Viipuri, Suomi
Kuollut: 30. lokakuuta 1964 (34 vuotta) Uusimaa, Suomi
Kansalaisuus:   Suomi
Koripalloilija
Pituus:  179 cm
Pelaajaura
Seurajoukkueet
1952–1964:   HOK-V/Pantterit
Maajoukkueet
1951–1957:   Suomi
Ottelut (pisteet):  57 (360)
Aiheesta muualla
FIBA
Pertti Sakari Mutru (18. syyskuuta 1930 Viipuri – 30. lokakuuta 1964 Helsinki) oli suomalainen koripalloilija ja käsipalloilija.
Mutru kuului Suomen maajoukkueen kokoonpanoon Helsingin kesäolympialaisissa 1952 sekä vuosien 1951, 1953, 1955 ja 1957 EM-kilpailuissa. Helsingissä Suomi sijoittui 13:nneksi, ja Mutru pelasi otteluissa Meksikoa, Neuvostoliittoa ja Bulgariaa vastaan tehden yhteensä kymmenen pistettä. Mutru pelasi Suomen miesten maajoukkueessa yhteensä 57 ottelua ja teki niissä 360 pistettä.
Seuratasolla Mutru edusti vuosina 1952–1964 kasvattajaseuraansa Kiri-Veikkoja/Panttereita. Hän voitti seurassa kymmenen Suomen mestaruutta.
Mutru pelasi myös käsipalloa maajoukkuetasolla. Hän kuoli auto-onnettomuudessa törmättyään lyhtypylvääseen Tuusulantiellä 30. lokakuuta 1964. 34-vuotias Mutru todettiin kuolleeksi Töölön sairaalassa.
Saavutukset > Joukkuesaavutukset

Kesäolympialaiset: 13:s Helsingissä 1952
EM-kilpailut: yhdeksäs 1951, 12:s 1953, kymmenes 1955 ja 11:s 1957
Suomen mestaruus 1949, 1950, 1951, 1952, 1953, 1954, 1955, 1956, 1957 ja 1959
Omaha

| Omaha |
| --- | --- |
 Näkymä kohti Omahan keskustaa.
 lippu
 Omaha Douglasin piirikunnan kartalla.
 Omaha
 Koordinaatit: 41°16′N, 96°01′W 
Valtio:  Yhdysvallat
Osavaltio:  Nebraska
Piirikunta:  Douglas
Väkiluku (2010):  408 958
 – Metropolialue:  865 350
 
 www.cityofomaha.org 
Infobox OKVirheellinen NIMI-arvo: 
Omaha on kaupunki Yhdysvaltojen Nebraskan osavaltiossa. Kaupunki on perustettu vuonna 1854 ja Pacific Railroad-rautatien alkupiste teki Omahasta yhden tärkeimmistä maan rautatiekeskuksista. Huomattava merkitys kaupungin kasvuun on ollut myös karjataloudella ja elintarviketeollisuudella. Omahan asukasluku oli vuoden 2010 väestönlaskennan mukaan 408 958 ja suuremman metropolialueen 865 350.
Maantiede

Omaha sijaitsee Nebraskan osavaltion itäosassa Missourijoen länsirannalla. Lähellä Omahaa Missouri-jokeen laskee Platte-joki. Missouri-joen vastarannalla Iowan osavaltion puolella sijaitsee Council Bluffsin kaupunki. Kaupungin alue kuuluu Douglasin piirikuntaan.
Omahan alueella vallitsee tyypillinen mannerilmasto. Kesät ovat lämpimiä ja talvet kylmiä ja kuivia. Alueen läpi kulkevat matalapaineen vyöhykkeet saattavat muuttaa säätä nopeasti. Nopeat muutokset ovat tyypillisiä etenkin talvisin.
Historia

Omahan kaupungin lähialueen alkuperäisasukkaita eli intiaaneja olivat omahat, otoet ja missourit. Nykyisen kaupungin seutu kuului omahien alueeseen. Meriwether Lewis ja William Clark kävivät alueella tutkimusretkellään Yhdysvaltojen ostamalle Louisianan alueelle vuonna 1804. Manuel Lisa perusti puolestaan seudulle turkiskauppa-aseman vuoden 1812 sodan aikana. Talvella 1846–1847 mormonit perustivat sittemmin Omahaan liitetyn Florencen hieman nykyisestä keskustasta pohjoiseen. Monet mormoneista kuolivat ankaran talven aikana, mutta sittemmin paikka oli pysähdyspaikka länteen edelleen kohti Utahia matkustaville mormoneille. Suuri joukko siirtolaisia kulki Omahan kautta myös Kalifornian kultaryntäyksen aikana.
Omahat luopuivat virallisesti alueistaan vuonna 1854 ja nykyisen kaupungin perusti samana vuonna  Council Bluffs & Nebraska Ferry Company -yhtiö. Omahasta kaavailtiin alueelle perustettavan osavaltion pääkaupunkia, mutta kun Nebraskasta tehtiin oma osavaltionsa vuonna 1867 pääkaupungiksi valittiin Lincoln. Vuonna 1863 Omahasta tuli Pacific Railroad -rautatien alkupiste ja kaupungista kehittyi sittemmin yksi maan tärkeimmistä rautatiekeskuksista. Vuonna 1879 Omahassa käytiin historiallinen oikeudenkäynti Standing Bear v. Crook. Laittomaan vangitsemiseen liittynyt oikeudenkäynti päättyi paikallisen tuomioistuimen todettua intiaanien olevan lain mukaan "henkilöitä", joita habeas corpus -laki koski. Näin armeija määrättiin vapauttamaan vangittu poncapäällikkö Seisova Karhu.
1880-luvulla Omahaan perustettiin Union Stockyards -karjapiha ja lihanpakkaamoja. Niihin töihin muutti suuri määrä siirtolaisia. Siirtolaisia saapui esimerkiksi Saksasta, Skandinaviasta, Irlannista, Puolasta ja Italiasta. Etelävaltioista kaupunkiin muutti myös afroamerikkalaisia. Tänä aikana rakennettiin myös kaupungin ensimmäinen pilvenpiirtäjä New York Life Insurance Building eli nykyinen Omaha Building. Vuonna 1898 Trans-Mississippi and International Exposition -näyttely keräsi Omahaan yli kaksi miljoonaa vierailijaa. Samana vuonna kaupungissa järjestettiin yli 30:n heimon intiaanikongressi. Omahan viljapörssi perustettiin vuosisadan vaihteessa. Toisen maailmansodan jälkeen Arthur C. Storz lobbasi ilmavoimien päämajan siirtämiseksi Omahaan. Nykyisin Omahan Offutin lentotukikohta onkin United States Strategic Commandin päämaja.
Talous

Perinteisesti Omahan taloudelle hyvin merkittävässä asemassa oli karjatalous. Monet elintarviketeollisuuden laitokset kuitenkin katosivat 1960- ja 1970-luvuilla. Omahan karjapihat suljettiin vuonna 1999. Kaupungin taloudellinen pohja on samalla monimuotoistunut. Yli puolet kaupungin työpaikoista on nykyisin palvelualalla. Omahassa sijaitsevat esimerkiksi Union Pacific Railroadin, Berkshire Hathawayn ja Mutual of Omaha Companies yhtiöiden päätoimistot. Taantunut elintarviketeollisuus on edelleen huomattava työllistäjä. Muita kaupungin teollisuuden aloja ovat esimerkiksi teräs- ja maatalouskoneteollisuus.
Kotitalouksien keskimääräiset vuosittaiset ansiot Omahassa aikavälillä 2012–2016 olivat 53 789 Yhdysvaltain dollaria ja henkilöä kohden 30 222 dollaria. 15,1 % väestöstä eli köyhyysrajan alapuolella.
Väestö

Omahan asukasluku oli vuoden 2010 väestönlaskennan mukaan 408 958 ja vuoden 2017 arvion mukaan 466 893. Suuremman metropolialueen asukasluku oli vuonna 2010 865 350. Kaupungin asukkaista 78,2 % oli taustaltaan valkoisia (latinot pois lukien 67,4 %), 12,3 % afroamerikkalaisia, 0,5 % intiaaneja, 13,7 % latinoja mistä tahansa rodusta ja 3,5 % aasialaisia. 16,1 % kaupungin asukkaista puhui kotonaan jotakin muuta kieltä kuin englantia ja 10,3 % kaupungin asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Omaha Wikimedia Commonsissa
Omahan siluettia yöllä.
Näkymä Omahaan vuonna 1914.
Toimistoja Omahan keskustassa.
Kartta Omahan rodullisesta jakautumisesta. valkoiset, mustat, aasialaiset ja latinot.
Pikes Peak International Hill Climb

Pikes Peak International Hill Climb (tunnetaan myös nimellä The Race to the Clouds) on vuosittainen auto- ja moottoripyöräkilpailu, jossa noustaan Coloradossa sijaitsevan Pikes Peak -vuoren huipulle. Kisassa ajetaan 20 kilometriä pitkä tie, joka vie reitin 2 800 metristä 4 300 metrin korkeuteen. Tiellä on kaikkiaan 156 mutkaa.
Suomalaisista rallikuskeista Ari Vatanen voitti kisan vuonna 1988 Peugeot 405 T16 -autolla, tehden tuolloin reittiennätyksen. Ari Vatasen ajosta vuoden 1988 kilpailussa on tehty lyhytelokuva Climb Dance.
Vuonna 2013 Sébastien Loeb rikkoi Peugeot 208 T16 -autolla 9 minuutin rajapyykin ajalla 8.13,878. Vatasen ennätys oli ajettu soratiellä ja Loebin asfaltilla.
Nopeimmin 20 kilometrin nousun on ajanut Romain Dumas vuonna 2018 Volkswagen ID R -sähkökilpa-auton prototyypillä ajassa 7 minuuttia ja 57,148 sekuntia.
Aiheesta muualla

Viralliset sivut (englanniksi)
Piquet Racing

|  Piquet Racing |
| --- | --- |
Koko nimi:  Piquet Racing
Perustettu:  1992
Lopetettu:  1992
Tallipäällikkö:  Nelson Piquet
Perustaja:  Nelson Piquet Nigel Stepney
Aikaisemmat sarjat:  Formula 3000
Piquet Racing oli brasilialainen autourheilutalli, joka kilpaili International Formula 3000 -sarjassa. Tallin perustivat Nelson Piquet ja Nigel Stepney.
Tulokset > Formula 3000

| Kausi | Auto | Moottori | Renkaat | Kuljettaja | 1 | 2 | 3 | 4 | 5 | 6 | 7 | 8 | 9 | 10 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1992 | Reynard 92D | Mugen Honda Ford Cosworth | A |  | SIL | PAU | CAT | PER | HOC | NÜR | SPA | ALB | NOG | MAG | 14. | 0 |
| 1992 | Reynard 92D | Mugen Honda Ford Cosworth | A |  Olivier Beretta | 9 | Kesk. | Kesk. | Kesk. | Kesk. | 9 | Kesk. | 17† | 9 | Kesk. | 14. | 0 |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Piquet Racing
Käännös suomeksi
Pikihelmet

| Pikihelmet |
| --- | --- |
 Lumipikihelmi (Rhodotypos scandens)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Pikihelmet Rhodotypos  Siebold & Zucc.
Katso myös
   Pikihelmet Wikispeciesissä   Pikihelmet Commonsissa 
Infobox OKNimi-testi OK: 
Pikihelmet (Rhodotypos) on ruusukasvien (Rosaceae) heimoon kuuluva kasvisuku. Sukuun luetaan kuuluvaksi nykyisin vain yksi laji: lumipikihelmi (Rhodotypos scandens). Aikojen kuluessa sukuun on kuvattu kolme muutakin lajia, mutta niiden on sittemmin todettu olevan sama laji kuin lumipikihelmi.
Aiheesta muualla

Finto: Kassu – Kasvien suomenkieliset nimet: Rhodotypos
Pikibekardi

| Pikibekardi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tityrat Tityridae
Suku::  Bekardit Pachyramphus
Laji::  polychopterus
Kaksiosainen nimi
 Pachyramphus polychopterus  (Vieillot, 1818) 

Katso myös
   Pikibekardi Wikispeciesissä   Pikibekardi Commonsissa 
Infobox OKNimi-testi OKIUCN-testi OK: 
Pikibekardi (Pachyramphus polychopterus) eli aiemmalta nimeltään pikilepinkäistyranni on tityrojen heimoon kuuluva varpuslintu.
Levinneisyys

Pikibekardia tavataan Keski-Amerikassa ja suuressa osassa Etelä-Amerikan pohjois- ja keskiosia. Lajin populaatioksi arvioidaan 5–50 miljoonaa yksilöä, ja sen kannankehitys on vakaa. Se on luokiteltu elinvoimaiseksi. Pikibekardin elinympäristöä ovat metsät sekä niiden aukiot ja reunamaat.
Penelope Knatchbull

Penelope ”Penny” Meredith Mary Knatchbull (o.s. Eastwood, s. 16. huhtikuuta 1953 Lontoo) on brittiläinen aristokraatti, nykyiseltä arvonimeltään Mountbattenin kreivitär (engl. Countess Mountbatten of Burma). Hänen aviopuolisonsa, Mountbattenin jaarli Norton Knatchbull on lordi Louis Mountbattenin lapsenlapsi ja kuningas Charles III:n pikkuserkku.
Penelope ja Norton Knatchbull menivät naimisiin lokakuussa 1979. He saivat 1980-luvulla kolme lasta, joista nuorimmainen menehtyi syöpään 5-vuotiaana. Lapsensa kuoleman jälkeen Penelope Knatchbull ystävystyi prinssi Philipin ja kuningatar Elisabet II:n kanssa. Hän ja Philip harjoittivat yhdessä valjakkoajoa, ja heistä tuli hyvin läheisiä. Kreivitär oli yksi harvoista ei-kuninkaallisista kutsuvieraista Philipin hautajaisissa, jotka järjestettiin koronaviruspandemian aikaan keväällä 2021.
Populaarikulttuurissa

Netflix-sarja The Crownin viidennellä tuotantokaudella (2022) nähdään kuvaus Penny Knatchbullin (Natascha McElhone) ja prinssi Philipin (Jonathan Pryce) välisestä ystävyydestä.